I curling representeres hvert land av et klubblag som er utpekt til å representere landet. Mesterskapet hadde deltagelse av tolv land; åtte fra Europa, to fra stillehavsregionene Øst-Asia og Oseania) og to fra Amerika. Fra Europa deltok de syv beste lagene fra Curling-EM 2006, Sveits, Skottland, Sverige, Tyskland, Norge, Finland og Frankrike. Den siste plassen fikk Danmark, som endte som nr. 8 ved EM og som etterpå slo vinneren av B-EM, Tsjekkia, i tre ekstra kvalifiseringskamper. Fra stillehavsregionen deltok Australia og Sør-Korea, som hadde kvalifisert seg ved å ende som nr. 1 og 2 ved Stillehavsmesterskapet i curling 2006. Fra Amerika deltok Canada og USA.